Benediktas Tiškevičius

Benediktas Tiškevičius (, 1801 m. – 1866 m. rugpjūčio 11 d. Paryžiuje, palaidotas Raudondvaryje) – Lietuvos bajoras, didikas, Lelijos herbo grafas.

Biografija 

Kilęs iš Lietuvos didikų Tiškevičių giminės antrosios Biržų šakos. Tėvas Mykolas Juozapas Tiškevičius. Motina Joana Karpytė. Broliai Jonas Konstantinas Tiškevičius, Biržų valdytojas, Juozapas Mykolas Tiškevičius.

Šeima 
1826 m. vedė, pirmoji žmona Vanda Vankevič, dukterys:
 Liudgarda Tiškevičiūtė,
 Joana Tiškevičiūtė (1827–1848 m.), 1844 m. ištekėjo, vyras Mykolas Tiškevičius (1824–1854 m.)
 Marija Tiškevičiūtė (1833–1860 m.), 1852 m. ištekėjo, vyras Mykolas Tiškevičius (1824–1854 m.), sūnus Benediktas Henrikas Tiškevičius (1852–1935 m. JAV)

Antroji žmona iš Karpių giminės.

1846–1849 m. Kauno gubernijos bajorų maršalka. Rėmė 1863 m. sukilimą.

Dvarai 

1828 m. balandžio 23 d. iš Ferdinando Pliaterio tėvas jam nupirko Nemėžio dvarą. 1836 m. dvare iškilo dviejų aukštų mūriniai rūmai, kuriuose įsikūrė Vilniaus pavieto Tiškevičiaus dvarų vyriausioji administracija.

1835 m. iš Zabielų įsigijo Raudondvario pilį, ją restauravo, įkūrė parką. Pagal architekto L. C. Anichini projektą 1852–1857 m. pastatė Raudondvario bažnyčią, kurią Liudviko XV stiliumi dekoravo skulptorius ir dailininkas Mykolas Andriolis. Grafas joje ir palaidotas greta pirmosios žmonos.

Šaltiniai

Nuorodos 
Straipsnis ritoja.lt apie Benediktą Tiškevičių

Benediktas Tiškevičius